32006D0065
L 032/93
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 февруари 2006 година
за изменение на Решение 97/467/ЕО относно включването на едно предприятие в Уругвай във временните списъци с предприятия от трети страни, от които държавите-членки имат право да внасят месо от щраусови птици
(нотифицирано под номер С(2006) 233)
(текст от значение за ЕИП)
(2006/65/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за изготвяне, за преходен период, на временни списъци с предприятията в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), и по-специално член 2, параграф 4 него,
като има предвид, че:
(1)
Решение 97/467/ЕО на Комисията от 7 юли 1997 г. относно определяне на временен списък с предприятия от трети страни, от които държавите-членки разрешават вноса на заешко месо и месо от дивеч, отглеждан във ферми (2) установява временни списъци с предприятия в трети страни, от които държавите-членки имат право да внасят месо от дивеч, отглеждан във ферми, заешко месо и месо от щраусови птици.
(2)
Уругвай предостави името на едно предприятие, произвеждащо месо от щраусови птици, за което отговорните органи удостоверяват, че предприятието отговаря на правилата на Общността.
(3)
В съответствие с горепосоченото това предприятие следва да бъде включено в списъците, установени в Решение 97/467/ЕО.
(4)
Вносът от това предприятията следва да не бъде избираем за сведени до минимум физически проверки, направени съгласно Директива 97/78/ЕО на Съвета от 18 декември 1997 г. относно определянето на принципите, регулиращи организацията на ветеринарните проверки върху продукти, влизащи в Общността от трети страни (3).
(5)
Решение 97/467/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение II към Решение 97/467/ЕО се изменя в съответствие с приложението към настоящото решение.
Член 2
Настоящото решение се прилага от 11 февруари 2006 г.
Член 3
Адресати на настоящото решение са държавите-членки.
Съставено в Брюксел на 3 февруари 2006 година.